cyanic-selkie/wikianc huggingface dataset:
বাব আল-সাগির
ইতিহাস
বাব ( بَـاب, গেট) প্রাথমিকভাবে আরামানেস দ্বারা নির্মিত হয়েছিল, তারপর এটি সেলিউসিড যুগে জিউসের জন্য উৎসর্গ করা হয়েছিল। রোমান যুগে, গেট জুপিটার উৎসর্গ করা হয়। সিরিয়ার মধ্যযুগীয় আলিদ মন্দিরের নথি এবং বিশ্লেষণ করা একটি বইয়ে স্টেফানি মুল্ডার উল্লেখ করেছেন যে "বাব আল-সাগির কবরস্থানে সমাধি [সুকাইনা বিনতে আল-হুসাইনের প্রতি নিবেদিত] দ্বাদশ শতাব্দীর শেষ দিক থেকে মধ্যযুগীয় আরবি উৎসে ধারাবাহিকভাবে উল্লেখ করা হয়েছে,  এবং এর অবস্থান, মূল কাঠামো, উন্নয়নের পর্যায় এবং বিভিন্ন পৃষ্ঠপোষক সম্পর্কিত পাঠ্য ভিত্তিক আবিষ্কার, সমৃদ্ধ স্থাপত্য প্রমাণ নথিভুক্ত করা হয়েছে।
কবরস্থান
মাকবারা আল-বাব আস-সাগির (مَـقْـبَـرَة الْـبَـاب الـصَّـغِـيْـر ) প্রাচীন মাকবারা (مَـقْـبَـرَة, কবরস্থান ) যা দ্বার সংলগ্ন এবং মুসলমানদের জন্য উল্লেখযোগ্য ধর্মীয় গুরুত্বের একটি সাইট।
থাংজাম নন্দাকিশোর সিংহ
থাংজাম নন্দাকিশোর সিংহ ভারতের মণিপুরের একজন রাজনীতিবিদ। ২০০৭ সালে তিনি জাতীয়তাবাদী কংগ্রেস দলের প্রার্থী হিসাবে ক্ষেত্রীগাও আসন থেকে মণিপুরের বিধানসভায় নির্বাচিত হয়েছিলেন।
দর্পণ বিসর্জন
দর্পণ বিসর্জন ২০১৬ সালে মুক্তিপ্রাপ্ত বাংলাদেশী নাট্য চলচ্চিত্র। পল্লীকবি জসীম উদ্‌দীন রচিত আয়না গল্প অবলম্বনে ছবিটির চিত্রনাট্য রচনা ও পরিচালনা করেছেন সুমন ধর। এটি প্রযোজনা ও পরিবেশনা করে ইমপ্রেস টেলিফিল্ম। এতে প্রধান চরিত্রে অভিনয় করেছেন আহসানুল হক মিনু, মাজনুন মিজান, নওহা মুনির দিহান, অপর্ণা ঘোষ ও এ কে আজাদ।
২০১৬ সালের ৭ই জুলাই চ্যানেল আই-তে চলচ্চিত্রটির উদ্বোধনী প্রদর্শনী হয়। ছবিটির "অমৃত মেঘের বারি" গানে কণ্ঠ দেওয়ার জন্য ওয়াকিল আহাদ ৪১তম জাতীয় চলচ্চিত্র পুরস্কারে শ্রেষ্ঠ পুরুষ কণ্ঠশিল্পী বিভাগে পুরস্কার লাভ করেন।
নির্মাণ
পল্লীকবি জসীম উদ্‌দীন রচিত ছোটগল্প আয়না থেকে চলচ্চিত্রটির মূল ভাবনা গৃহীত হয়েছে। চিত্রনাট্য ও সংলাপ লিখেন পরিচালক সুমন ধর। পরিচালক মূলত টেলিভিশন চলচ্চিত্র হিসেবে এর নির্মাণ কাজ শুরু করেন।
২০১৫ সালের ২২শে আগস্ট থেকে মুন্সীগঞ্জ জেলার দীঘিরপাড়ের সরিষা বন গ্রামে ছবিটির চিত্রায়ন শুরু হয়। এই বছরের নভেম্বর মাসে ছবিটির চিত্র ধারণ শেষ হয়। ২০১৬ সালের ১৫ই জুন ছবিটি সেন্সর ছাড়পত্র পায়।
মুক্তি
২০১৬ সালের ৭ই জুলাই ঈদুল ফিতরে চ্যানেল আই-তে চলচ্চিত্রটির উদ্বোধনী প্রদর্শনী হয়।
সঙ্গীত
চলচ্চিত্রের সঙ্গীত পরিচালনা করেছেন নিঃশব্দ, ইয়াসির নির্ঝর ও সমি সাত্তার। এতে সুমন ধর রচিত গীত ছাড়াও লালন, জসীম উদ্‌দীন ও বিজয় সরকারের গান গৃহীত হয়েছে।
ওটিটিস মিডিয়া
কানের ভেতরে বা বাইরে যে কোন অংশে সংক্রমণজনিত প্রদাহকে ওটাইটিস বলে। কানের মধ্যকর্ণ এ সংক্রমণজনিত প্রদাহকে বলা হয় ওটাইটিস মিডিয়া বা মধ্যবর্তী কানের সংক্রমণ। স্থায়িত্বের ভিত্তিতে ওটাইটিস মিডিয়া দুরকম হতে পারেঃ (১) স্বল্পস্থায়ী (acute otitis media) ও (২) দীর্ঘস্থায়ী(chronic otitis media)। এদুধরনের কর্ণপ্রদাহ যথাক্রমে তীব্র কর্ণপ্রদাহ ও তরল জমাট কর্ণপ্রদাহ ও বলে।
স্বল্পস্থায়ী বা অ্যাকিউট ওটাইটিস মিডিয়া
ঠান্ডা লেগেছে এমন মানুষের কানে অবস্থিত ইউস্টেশিয়ান নালি সঠিকভাবে কাজ করতে পারে না, ফলে মধ্যকর্ণে তরল পদার্থ আটকা পড়ে যায়। ইউস্টেশিয়ান নালির মাধ্যমে মধ্যকর্ণ কন্ঠনালি ও নাকের সঙে যুক্ত থাকে এবং বায়ু ও তরল পদার্থকে মধ্যকর্ণে প্রবেশ ও ত্যাগে সাহায্যে করে।কিন্তু এ তরল যদি ইউস্টেশিয়ান নালির ভেতর আটকা পড়ে যায় এবং কোনোভাবে ব্যাকটেরিয়া বা ভাইরাস  এ সংক্রমিত হলে মধ্যকর্ণ উত্তেজিত হয় ও পুঁজে ভরে যায়। তখন কানে প্রচন্ড ব্যথাযুক্ত অবস্থাকে অ্যাকিউট ওটিটিস মিডিয়া বলে। দুই থেকে চার সপ্তাহের মধ্যে এ যন্ত্রণাময় অবস্থা স্বাভাবিক হয়ে আসে।
ক্রোনিক ওটাইটিস মিডিয়া
কর্ণপ্রদাহের চিকিৎসা করা হোক বা নাহোক,দুই থেকে চার সপ্তাহের মধ্যে যদি সংক্রমণ না সরে তাহলে প্রদাহ দীর্ঘস্থায়ি হয়, এ অবস্থাকে ক্রোনিক ওটিটিস মিডিয়া বলে। এর ফলে কানের পর্দা স্থায়ীভাবে ক্ষতিগ্রস্ত হতে পারে এবং সংক্রমণ মধ্যকর্ণের আশেপাশে ছড়াতে পারে। মাঝেমধ্যে  এ ধরনের কর্ণপ্রদাহ সেরে গেলেও তরল পদার্থ থেকে যায়। এবং এ কারণ এ কানের পর্দা সঠিকভাবে শব্দতরঙ পরিবহনে ব্যর্থ  হয়। আরও কয়েক সপ্তাহ বা মাস পেরিয়ে গেলে মধ্যকানের তরল পদার্থ ঘন আঠার মত হয়ে যায়। তখন শ্রবণ এ আরও বেশি ব্যাঘাত ঘটে এবং এ অবস্থাকে তরল জমাট ওটাইটিস মিডিয়া বলে। ক্রোনিক ওটাইটিস মিডিয়ার আরেক ধরন আছে, তার নাম পুঁজ নির্গমন ক্রোনিক ওটাইটিস মিডিয়া(chronic suppurative otitis media)। যে ক্রোনিক ওটিটিস মিডিয়ার কানের পর্দা ফুটো হয়ে যায় এবং কয়েক সপ্তাহ বা তারও বেশি সময় মধ্যকর্ণ এর ভেতর সক্রিয় ব্যাক্টেরিয়াল সংক্রমণ অব্যাহত থাকলে প্রচুর পরিমাণ পুজ কানের বাইরে গড়িয়ে পড়ে তখন এ অবস্থাকে "পুজ-নির্গমন-ক্রোনিক-ওটিটিস মিডিয়া " বলে।
ওটাইটিস মিডিয়ার লক্ষণ
ওটাইটিস মিডিয়া হচ্ছে বিশেষ করে শিশুদের শ্বাসনালির উপরের অংশ এর সংক্রমণজনিত একটি অসুখ। বিভিন্ন ধরনের ওটাইটিস মিডিয়া থাকলেও পরস্পরের মধ্যে পার্থক্য সামান্যই। ওটাইটিস মিডিয়ার লক্ষণগুলো হলোঃ- কান চুলকানো ও জোরে কান টানা; অতিরিক্ত কান্নাকাটি ;লোকজনকে ব্যতিব্যস্ত করে তোলা ; ঘুমএ ব্যাঘাত ;১০০.৪°F এর বেশি দেহতাপসহ জ্বর আসা;প্রচন্ডরকম এর মাথাব্যথা করা;ক্ষুধামান্দ্য, কাশি ও নাক দিয়ে পানি ঝরা ;কান ব্যথা ও কানে চাপ অনুভব করা ;কান ভোঁ ভোঁ করা বা গুন-গুন ধ্বনি শোনা ; বমি বা ডায়রিয়া;কানের পর্দাফেটে গেলে পিনা গড়িয়ে তরল পদার্থ নির্গমন; দেহের ভারসাম্য রক্ষায় সমস্যা;এবং শ্রবণ সমস্যা(শ্রবণশক্তি হ্রাস থেকে বধিরতা)
ওটাইটিস মিডিয়ার প্রতিকার
ওটাইটিস মিডিয়া যেহেতু শিশুদের অসুখ হিসেবে পরিচিত তাই দেশের ভবিষ্যত বংশধরদের নিরোগ দেহ কামনায় উদগ্রীব থাকাটাই স্বাভাবিক। এ রোগে আক্রান্ত হলে ধূমপান এড়িয়ে চলতে হবে (নিজের ক্ষেত্রে) বা শিশুকে অন্যের ধূমপানের আওতামুক্ত রাখতে হবে ;বায়ুদূষণ থেকে দূরে থাকতে হবে ;নিজেকে ও শিশুকে অনাক্রম্য করে রাখতে হবে ;এক বছর বা তারও বেশি কাল পর্যন্ত মায়ের বুকের দুধ খাওয়াতে হবে ; বোতলে দুধ খাওয়াতে হলে শিশুকে উলম্ব অবস্থায় খাওয়াতে হবে ;কানের পাশে সেঁক দিতে হবে ; বিশেষজ্ঞ ডাক্তারের পরামর্শ এ ব্যথা ও জীবাণুনাশক ওষুধ বা কানের ড্রপ ব্যবহার করতে হবে ; যারা ঘনঘন এ অসুখে ভুগে তাদের ক্ষেত্রে চিকিৎসকরা টিমপেনোস্টোমি টিউব (tympanostomy tube)নামে বিশেষ নালীর সাহায্যে বিশেষ চিকিৎসা করে থাকেন।
ভারতীয় দাঁড়কাক
ভারতীয় দাঁড়কাক (Corvus macrorhynchos culminatus) দাঁড়কাকের একটি উপপ্রজাতি, যা সাধারণত ভারতের সমতল ভূমিতে দেখা যায়। এদের কালো বর্ণের ঘাড় দেখে সহজেই পাতিকাক দের থেকে আলাদা করে যায়।
বিবরণ
এই কালো বর্ণের দাঁড়কাকের একটি শক্ত চঞ্চু আছে, যার সামনের দিকটা কিছুটা বাঁকা। এদের চঞ্চুর অগ্রভাগ খুবই তীক্ষ্ণ। এদের লেজটা কিছুটা গোলাকার ও পা ছোট আকৃতির হয়। এদের কা-কা শব্দ পাতিকাকের থেকে আলাদা না হলেও আওয়াজ অধিকতর কর্কশ। ছেলে ও মেয়ে কাকদের আলাদা ভাবে চেনা যায়।
বাসস্থান
ভারতীয় দাঁড়কাক প্রধানত দক্ষিণের সমভূমি থেকে উত্তরের হিমালয় পাদদেশ পর্যন্ত দেখা যায়। এছাড়া উত্তর-পশ্চিমের মরুভুমি অঞ্চলের পূর্বে ও পশ্চিমবঙ্গে দেখা যায়। এদের শ্রীলঙ্কায়ও দেখা যায়।
ভি কে হিমাবতী
জীবনী
ভি কে হিমাবতী ১৯৫৫ সালের ১২ই অক্টোবর জন্মগ্রহণ করেছিলেন। তাঁর বাবা-মা হলেন ত্রিশূরের পেরিঙ্গোডের কৃষ্ণ ওয়ারিয়ার এবং মাচাড়ের পার্বতী ওয়ারিয়ার। তাঁর বাবা ছিলেন একজন চিকিৎসক। এক বছর বয়সে তাঁর পরিবার চেরুথুরথিতে চলে যায়। পাঁচ বছর বয়সে, তিনি চন্দ্রিকার অধীনে নৃত্য শিখতে শুরু করেন। তিনি শঙ্করনারায়ণ আসানের অধীনে কথাকলি শিখেছিলেন। তিনি নিজের বোন রুক্মিনীর সাথে ১২বছর বয়সে কেরালা কলামণ্ডলমে নৃত্য পরিবেশন করেছিলেন। পরে, তিনি কলামণ্ডলম সত্যভামা, লীলামণি এবং চন্দ্রিকার অধীনে নৃত্য অধ্যয়নের জন্য কলামণ্ডলমে যোগ দেন এবং ১৬ বছর বয়সে তাঁর ডিপ্লোমা কোর্স সম্পন্ন করেন।
বিয়ের পর, ১৯ বছর বয়সে তিনি কলকাতায় চলে আসেন কিন্তু কলামণ্ডলমে মোহিনীয়াট্টম শিক্ষকের চাকরি পেয়ে শীঘ্রই তিনি কেরালায় ফিরে যান। কলামণ্ডলমে কাজ করার সময়, হিমাবতী কলামণ্ডলম ক্ষেমাবতীর অধীনে কুচিপুড়ি শিক্ষা করেছিলেন। ৩৩ বছর চাকরি করার পর, তিনি কলামণ্ডলম থেকে মোহিনিয়াট্টম বিভাগের প্রধান হিসেবে অবসর নেন এবং পরে কলাদি সংস্কৃত বিশ্ববিদ্যালয়ে পরিদর্শক অধ্যাপক হিসেবে যোগ দেন।
ব্যক্তিগত জীবন
তিনি চন্দ্রশেখরনকে বিয়ে করেছিলেন। তাঁদের একটি ছেলে রয়েছে। তাঁরা ত্রিশূর জেলার চেরুথুরথিতে শ্রীকৃষ্ণসদনম নামে তাঁদের বাড়িতে থাকেন।
উল্লেখযোগ্য প্রদর্শন
হিমাবতীর নির্দেশনায়, নারায়ণ গুরু রচিত দৈবদাসকম, মোহিনীয়াট্টম আকারে ১৫০০ জন নৃত্যশিল্পী দ্বারা প্রদর্শিত হয়েছিল।
হিমাবতীর ওপর কিছু কাজ
মোহনম এবং চোলকেট্টু হল দুটি তথ্যচিত্র যা হিমাবতীর জীবন এবং তাঁর নাচের জীবন নিয়ে তৈরি।
গোকাক জলপ্রপাত
গোকাক জলপ্রপাত (Gokak Falls) ভারতের কর্ণাটক রাজ্যের বেলগাভি জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে গোকাক ফলস্ শহরের জনসংখ্যা হল ১০,০৪২ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে গোকাক ফলস্ এর সাক্ষরতার হার বেশি।
স্যার সলিমুল্লাহ মেডিকেল কলেজ
স্যার সলিমুল্লাহ মেডিকেল কলেজ বাংলাদেশের একটি সরকারি মেডিকেল কলেজ ও হাসপাতাল। এটি পুরান ঢাকার বুড়িগঙ্গা নদীর তীরে অবস্থিত। ১৮৭৫ সালের পহেলা জুলাই ঢাকা মেডিকেল স্কুল নাম নিয়ে মেডিকেল কলেজটির যাত্রা শুরু হয়। ১৯৬৩ সালে কলেজটির নাম পরিবর্তন করে নবাব স্যার সলিমুল্লাহর নামে স্যার সলিমুল্লাহ মেডিকেল কলেজ করা হয়।
ইতিহাস
thumb|270px|মিটফোর্ড হাসপাতাল (১৯০৪) মিটফোর্ড হাসপাতাল তৈরি উদ্যোগ নেয়া হয় প্রথম ১৮২০ সালে। ঢাকার সেসময়ের কালেক্টর রবার্ট মিটফোর্ড এই উদ্যোগ নেন। ১৮৩৬ সালে তার মৃত্যুর সময়ে তিনি তার সম্পত্তি এই হাসপাতালের জন্য দান করে যান। পরে লর্ড ডালহৌসি এই সম্পত্তির উপর হাসপাতাল নির্মাণের সিদ্ধান্ত নেন। তার দানকৃত সম্পত্তির মূল্য ছিল তখনকার ১,৬০,০০০ টাকা। আরও পরে ১৮৫৮ সালের পহেলা মে মিটফোর্ড হাসপাতালের যাত্রা শুরু হয়। আরো অনেকে তখন এই হাসপাতালের জন্য অর্থ সাহায্য প্রদান করেন। চার বছর ধরে এর নির্মাণ কাজ চলেছিল। একটি মহিলা এবং দুইটি পুরুষ ওয়ার্ড নিয়ে এর শুরু। হাসপাতালটিতে প্রথমে বেড ছিল ৯২ টি।
১৯৩০ সালের ২৯ শে আগস্ট  এই হাসপাতালে ভর্তি জল পুলিশ মি. বার্ট কে দেখতে আসেন ঢাকার তৎকালীন আইজি মি. লোম্যান । তার সঙ্গে ছিলেন পুলিশ অফিসার মি. হডসন। দেখা করে যখন তাঁরা বেরোতে যাবেন, সেই সময় হাসপাতাল চত্বরেই তাদের দুজনকে গুলিবিদ্ধ করেন এই কলেজের ছাত্র তথা বেঙ্গল ভলেন্টিয়ার্সের একজন সদস্য,  বিপ্লবী  বিনয় বসু। বিনয়ের গুলিতে মারা যান লোম্যান ও চিরতরে পঙ্গু হয়ে যান হডসন।
কলেজ প্রতিষ্ঠা
১৮৭৫ সালের পহেলা জুলাই ঢাকা মেডিকেল স্কুল-এর যাত্রা শুরু শুরু হয়। ১৮৮৭ সালের ২ এপ্রিল মেডিকেল স্কুলের নতুন ভবনের নির্মাণকাজ শুরু হয়। দুই বছর পর ১৮৮৯ সালের ২২ অক্টোবর এর উদ্বোধন করা হয়। ১৯০৩ সালে ঢাকার নবাব স্যার সলিমুল্লাহ এখানে প্রসূতি ও মহিলা বিভাগ স্থাপনের জন্য অনুদান দেন। ১৯৬২ সালে ঢাকা মেডিকেল স্কুল মেডিকেল কলেজে রূপান্তরিত হয় এবং কলেজটির মিটফোর্ড মেডিকেল কলেজ নামে এর নামকরণ করা হয়। পরের বছর ১৯৬৩ সালে কলেজের নাম পরিবর্তন করে নবাব স্যার সলিমুল্লাহর নামে নবাবদের অবদানের স্বীকৃতি হিসেবে স্যার সলিমুল্লাহ মেডিকেল কলেজ করা হয়।
১৯৭২ সালে কলেজটি পূর্ণাঙ্গ মেডিকেল কলেজে রূপান্তরিত হয় এবং ১৯৭৩ সালে এমবিবিএস কোর্সের প্রথম ব্যাচ ভর্তি হয়।
ক্যাম্পাস
কলেজটি মিটফোর্ড রোড, বাবুবাজার, ঢাকায় অবস্থিত।
এই মেডিকেল কলেজে আটটি ছাত্রাবাস রয়েছে। প্রধান ছাত্রাবাস এবং এর সম্প্রসারণ (পুরুষ), বিডিএস ছাত্রাবাস (পুরুষ), আলাউদ্দিন ছাত্রাবাস (পুরুষ), তিনটি মহিলা ছাত্রীনিবাস, ইন্টার্ন ছাত্রাবাস (পুরুষ) এবং ইন্টার্ন ছাত্রীনিবাস (মহিলা)।
এবাদত (চলচ্চিত্র)
কাহিনি সংক্ষেপ
“নুরজাহান” (শাবনূর) স্বভাবে নম্র ভদ্র ও ধর্মভীরু, যে সৃস্টিকর্তাকে ভয় করে চলে সব সময়। সমাজের কোন মন্দকেই সে প্রশ্রয় দেয় না। এদিকে “খোকা” (রিয়াজ) একজন সন্ত্রাস, চাঁদাবাদ যে পূরো এলাকা তার খমতায় জিম্মি করে রেখেছে। একদিন নুরজাহানকে একা পেয়ে খোকা অপমান করে এতে নুরজাহান তার অপরাদ আর অনাচারকে ধিক্কার জানায়। খোকা রাগে ক্ষোভে অস্হির হয়ে ওঠে রাতের আঁধারে সে চলে আসে নুরজাহানের বাড়ি। এবং নুরজাহানের অসুস্হ বাবাকে বেধে তার সম্মান হানি করতে গেলে নুরজাহান বলে- আমি এই মাত্র অজু করে এলাম এখনো মুখ থেকে অজুর পানি শুকায়নি। ওমনি খোকার বাবার কথা মনে পড়ে যায় তিনি বলেছিলেন অজুর পানিতে আল্লাহর রহমত আছে তিনি ছিলেন একজন মসজিদের ঈমাম। ওকে ছেড়ে দিয়ে কিছু না বলেই খোকা চলে যায়। এবং এই আগুনে পুড়তে থাকে সে, এক সময় তার ভিতরে ঘুমিয়ে থাকা মানুষটা জেগে ওঠে। এবং সকল মন্দ কাজ ছেড়ে দেয়। কামারের দোকানে কাজ নেয় এবং রমজান মাসের প্রথম থেকে রোজা রাখা শুরু করে খোকা। নুরজাহান জেনে খুশি হয় এবং তার জন্য সেহরীর খাবার পাঠায়। ঘটনাক্রমে ওদের বিয়ে হয় কিন্তু যে অপরাধ জগৎ থেকে ফিরে এসেছে খোকা সেই জগতের লোক গুলোর অপরাধ থেমে নেই। “লেদু” (এটিএম শামসুজ্জামান) বাহিনী বার বার হামলা করে ওদের উপর এবং একটি মেয়েকে দিয়ে ষড়যন্ত্র করে পুলিশে ধরিয়ে দেয় খোকাকে এতে নুরজাহানও কিছুটা ভুল বোঝে তাকে। কিন্তু মেয়েটিকে যখন বুঝতে পারলো তাকে দেয়া প্রলোভন পুরোটাই মিথ্যে তখন সে পুলিশের কাছে সব ফাঁস করে দেয়। এতে পুলিশ খোকাকে মুক্তি দেয়। পরিশেষে সকল অপশক্তি নির্মূল করে পুরো এলাকাতে শান্তি ফিরিয়ে আনে সবাই মিলে।
সঙ্গীত
এবাদত ছবির সংগীত পরিচালনা করেন বাংলাদেশের বিখ্যাত চলচ্চিত্র পরিচালক আলম খান।
গানের তালিকা
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! ট্র্যাক !! গান !! কণ্ঠশিল্পী !! নোট !! পর্দায়
সুপারস্পোর্ট
সুপারস্পোর্ট হল একটি দক্ষিণ আফ্রিকা-ভিত্তিক প্যান-আফ্রিকা গ্রুপের টেলিভিশন চ্যানেল যা আফ্রিকার বিভিন্ন দেশের ক্রীড়া সামগ্রী সম্প্রচার করে।
চ্যানেলটি বেশিরভাগ প্রধান ক্রীড়া ইভেন্ট এবং অ্যাসোসিয়েশন ফুটবল,রাগবি, ক্রিকেট,টেনিস, গলফ, মোটরস্পোর্ট, সাইক্লিং, মুষ্টিযুদ্ধ (বক্সিং) কুস্তি হকি, অ্যাথলেটিক্সের লিগ সম্প্রচার করে।
টেকনাফ স্থল বন্দর
টেকনাফ স্থল বন্দরটি কক্সবাজার জেলার টেকনাফ উপজেলায় অবস্থিত। এই বন্দরের বিপরীতে মায়ানমারএর মংডু স্থল বন্দর অবস্থিত। এদিকে মিয়ানমার সাথে সুসম্পর্ক ও সীমান্তে চোরাচালান বন্ধে ১৯৯৫ সালের ৫ সেপ্টেম্বর সীমান্ত বাণিজ্য চালু করা হয়। ১৯৯৫ সনে ৫ সেপ্টেম্বর টেকনাফ-মংডু সীমান্ত বাণিজ্য চালু হওয়ার পর থেকে ২০১৬ সালের ৩১ আগস্ট পর্যন্ত ২১ বছরে টেকনাফ স্থল বন্দর কাষ্টম্স মোট রাজস্ব আয় করেছে ১০০১ কোটি ৩৬ লক্ষ ৭৮ হাজার ৭৮৪ টাকা এবং উক্ত ২১ বছরে টেকনাফ স্থল বন্দর থেকে ১৯১ কোটি ৯৬ লাখ ৯৭ হাজার ২২০ টাকা মূল্যের বাংলাদেশী পণ্য মিয়ানমারে রপ্তানী হয়েছে।
আমদানি দ্রব্য
টেকনাফ স্থল বন্দর দিয়ে আমদানিকৃত পণ্য হিমায়িত মাছ রুই, কাতাল, শুটকী মাছ, বিভিন্ন প্রকার কাঠ, বরই আচার, শুকনা বরই, টক তেতুল, প্লাস্টিক।
রপ্তানি দ্রব্য
রপ্তানিকৃত পণ্য সিমেন্ট, গেঞ্জি, গেঞ্জির কাপড়, দেশীয় কাপড়, প্লাস্টিক পাইপ, মানুষের চুল, এ্যালুমিনিয়াম প্রোডাক্টস, হাঙ্গর মাছ ও চামড়া, অক্স পেনিস, পাইস্যা মাছ, প্লাষ্টিক স্পিল্ডার।
সমস্যা
ইয়াবা চোরাচালানের বিরূপ প্রভাব, বন্দরে শ্রমিকসহ বহুমূখী সমস্যার কারণে টেকনাফ স্থল বন্দর কাস্টমস রাজস্ব আয়ের লক্ষ্যমাত্রার মূখ দেখছেনা। নাম প্রকাশ না করার শর্তে সীমান্ত বাণিজ্যের কয়েকজন প্রবীণ ব্যবসায়ী জানান, গত ৫ বছরে মিয়ানমার থেকে বানের স্রোতের মত ইয়াবা প্রবেশ করছে। এ ব্যবসা অত্যন্ত লাভজনক হওয়ায় ব্যবসায়ীরা সেদিকে ঝুঁকছে। এছাড়া চোরাই পথে পণ্য আসা যাওয়া এবং ইয়াবা ব্যবসা বিস্তারের কারণে মুদ্রার মান কমে যাওয়া ও বাণিজ্য হ্রাস পাওয়া এর অন্যতম কারণ বলে অভিজ্ঞ ব্যবসায়ীদের ধারণা। বাণিজ্য ঘাটতি কমিয়ে আনতে ও পণ্য রপ্তানী বৃদ্ধিতে দেশীয় ব্যবসায়ীসহ সংশ্লিষ্টরা খুব দ্রুত উদ্যোগ না নিলে টেকনাফ স্থল বন্দর এক সময়ে অচল হয়ে পড়বে বলে মনে করেন সচেতনমহল।
বদরখালী ইউনিয়ন
বদরখালী ইউনিয়ন নামে বাংলাদেশে মোট ২টি ইউনিয়ন রয়েছে। যথা:
৭৭০-এর দশক
এটি গ্রেগরীয় বর্ষপঞ্জী অনুযায়ী ৭৭০-এর দশক। এটি শুরু হয়েছে ১লা জানুয়ারি, ৭৭০ থেকে এবং শেষ হয়েছে ৩১ ডিসেম্বর, ৭৭৯ তারিখে।
ইভেতা মুকুচিয়ান
ইভেতা মুকুচিয়ান (Իվետա Մուկուչյան, ; জন্ম: ১৪ অক্টোবর ১৯৮৬) হচ্ছেন একজন আর্মেনিয়ান গায়িকা, গীতিকার, মডেল, অভিনেত্রী এবং সঙ্গীত পরিচালক। তিনি ইয়েরেভানে জন্মগ্রহণ করলেও ১৯৯২ সালে তিনি জার্মানির হামবুর্গে চলে যান। অতঃপর ২০০৯ সালে, ইভেতা মুকুচিয়ান পুনরায় আর্মেনিয়ায় ফিরে আসেন এবং হ্যা সুপারস্টার নামক সঙ্গীত অনুষ্ঠানের চতুর্থ আসরে তিনি প্রতিযোগিতা করার জন্য অডিশন দেন এবং তিনি সেখানে প্রতিযোগিতা করার জন্য উত্তীর্ণ হন। উক্ত অনুষ্ঠানে তিনি ৫ম স্থান অধিকার করতে সক্ষম হয়েছিলেন। ২০১২ সালে, দ্য ভয়েস (টিভি সিরিজ)-এর জার্মানি সংস্করণের ২য় আসরের জন্য অডিশন দেন। একই বছরে তিনি জনপ্রিয় ম্যাগাজিন এস স্টাইল দ্বারা "সেক্সিয়েস্ট আর্মেনিয়ান" উপাধি লাভ করেন।
২০১৬ সালের মে মাসে, ইভেতা মুকুচিয়ান ইউরোভিশন সঙ্গীত প্রতিযোগিতা য় আর্মেনিয়া কে প্রতিনিধিত্ব করেন, সেখানে তিনি তার নিজের গাওয়া "লাভওয়েভ" গানটি পরিবেশন করেন। উক্ত প্রতিযোগিতার ফাইনালে তিনি ৭ম স্থান অধিকার করেন। ২০১৬ সালে, ইভেতা মুকুচিয়ান "রান ওয়ে অর গেট মেরিড" নামক চলচ্চিত্রের মাধ্যমে অভিনয় জগতে পদার্পণ করেন।
২০১৬ – বর্তমান: ইভাভার্স এবং "দাশতেরভ"
ইউরোভিশনের পর, তিনি আমেরিকার বেশ কয়েকটি টেলিভিশন অনুষ্ঠানে প্রধান অতিথি হিসেবে উপস্থিত হয়েছেন। তিনি ২০১৭ সালে ইউরোভিশনের জন্য আর্মেনিয়ার জাতীয় সিলেকশনে একজন জুরি সদস্য হিসেবে উপস্থিত হয়েছেন। ২০১৬ সালের ২৫ ডিসেম্বরে, তিনি তার প্রথম ইপি প্রকাশ করেন, যার নাম ইভাভার্স। তার এই ইপিতে সঙ্গীতের বিভিন্ন ধরন প্রকাশ পেয়েছে যার মধ্যে উল্লেখযোগ্য হলো: পপ সঙ্গীত এবং আরএন্ডবি।
মোহাম্মদ ইব্রাহিম
মোহাম্মদ ইব্রাহিম নামটি দিয়ে বোঝানো হতে পারে -
বিশ্ব মানসিক স্বাস্থ্য দিবস
বিশ্ব মানসিক স্বাস্থ্য দিবস (১০ অক্টোবর) হল পৃথিবীর সকলের মানসিক স্বাস্থ্য শিক্ষা, সচেতনতার দিন। এটি ১৯৯২ সালে প্রথমবার পালন করা হয়েছিল। কিছু দেশে একে মানসিক রোগ সচেতনতা সপ্তাহের অংশ হিসাবে পালন করা হয় ।
ক্রিস কেগল
ক্রিস কেগল (Chris Cagle) যুক্তরাষ্ট্রীয় গায়ক-গীতিকার-গিটারিস্ট। তিনি কান্ট্রি মিউজিক এর জন্য খ্যাত। ১০ নভেম্বর ১৯৬৮ সালে সুগার ল্যান্ড, টেক্সাসে জন্মগ্রহণ করেন।
আইসিসি রেফারিদের সেরা তালিকা
এমিরেটস আইসিসি রেফারিদের সেরা তালিকায় সাবেক আন্তর্জাতিক ক্রিকেট খেলোয়াড়দেরকে অন্তর্ভুক্ত করা হয়। এ তালিকাটি আন্তর্জাতিক ক্রিকেট কাউন্সিল কর্তৃপক্ষ কর্তৃক নিয়ন্ত্রিত ও পরিচালিত হয়ে থাকে। এ ব্যবস্থায় প্রতিটি টেস্ট, একদিনের আন্তর্জাতিক ও টুয়েন্টি২০ আন্তর্জাতিক ক্রিকেট খেলায় ম্যাচ রেফারিকে খেলা পরিচালনার যাবতীয় দায়িত্বভার প্রদান করা হয়। এরফলে তিনি যাবতীয় আন্তর্জাতিক ক্রিকেট খেলায় নিয়ন্ত্রণভার গ্রহণ করেন ও আইসিসি প্রতিনিধি হিসেবে মাঠে প্রয়োজনীয় ভূমিকা নেন। আইসিসি কোড অব কন্ডাক্ট অনুযায়ী প্রয়োজনে জরিমানা ধার্য করেন। সাবেক আন্তর্জাতিক ক্রিকেটারদের নিযুক্তির ফলে তারা সঠিকমাত্রায় জরিমানা করে থাকেন। এছাড়াও তাঁরা আইসিসি কর্তৃক মনোনীত আম্পায়ারদের খেলা পরিচালনার বিষয়াদি পর্যালোচনাপূর্বক প্রতিটি খেলা শেষে আম্পায়ারদের বিষয়ে প্রতিবেদন দাখিল করেন।
বর্তমান সদস্য
১৯ মার্চ, ২০১৪ তারিখ পর্যন্ত আইসিসি সেরা রেফারিদের তালিকায় নিম্নবর্ণিত সাবেক খেলোয়াড়দেরকে অন্তর্ভুক্ত করা হয়েছে:
আগস্ট ২০০৬ এ বল টেম্পারিং বিতর্ক
দক্ষিণ আফ্রিকান ম্যাচ রেফারি মাইক প্রোক্টর কর্তৃক ড্যারেল হেয়ার ও বিলি ডকট্রোভের খেলা চালিয়ে যেতে ব্যর্থ হওয়ায় ব্যাপক সমালোচিত হন। এরফলে বল টেম্পারিংয়ের অযুহাতে পাকিস্তান দল ফিল্ডিং করতে অস্বীকৃতি জানায় ও পরবর্তীতে ইংল্যান্ড ক্রিকেট দলকে বিজয়ী হিসেবে ঘোষণা করা হয়েছিল।
২০০৭ ক্রিকেট বিশ্বকাপ বিতর্ক
২০০৭ সালের ক্রিকেট বিশ্বকাপে আম্পায়ার স্টিভ বাকনার, আলীম দার, রুডি কোয়ের্তজেন এবং বিলি বাউডেনসহ জেফ ক্রো অভিযুক্ত হয়েছিলেন। আইসিসি’র খেলার অবস্থা অনুযায়ী ডাকওয়ার্থ-লুইস পদ্ধতিতে ফলাফল আসা স্বত্ত্বেও ক্রো বেশ কয়েকটি ওভারের খেলা চালিয়েছিলেন। অস্ট্রেলিয়া ও শ্রীলঙ্কার মধ্যকার খেলায় প্রায় অন্ধকার ঘনিয়ে আসায় তারা খেলা থেকে চলে আসতে চাইছিলেন ও পরদিন খেলতে আগ্রহী ছিলেন। খেলার পর উভয় দলের কাছেই নিজ দোষ স্বীকার করেছিলেন তিনি।
রেকর্ডসমূহ
১৯ মার্চ, ২০১৪ তারিখ পর্যন্ত সর্বাধিকসংখ্যক টেস্ট খেলা পরিচালনাকারী রেফারিদের তালিকা নিম্নরূপ:
১৯ মার্চ, ২০১৪ তারিখ পর্যন্ত সর্বাধিকসংখ্যক একদিনের আন্তর্জাতিক ক্রিকেট খেলা পরিচালনাকারী রেফারিদের তালিকা নিম্নরূপ:
১৯ মার্চ, ২০১৪ তারিখ পর্যন্ত সর্বাধিকসংখ্যক টুয়েন্টি২০ আন্তর্জাতিক ক্রিকেট খেলা পরিচালনাকারী রেফারিদের তালিকা নিম্নরূপ:
থোকচম নবকুমার সিংহ
থোকচম নবকুমার সিংহ ভারতের মণিপুরের একজন রাজনীতিবিদ। ২০০৭ সালে তিনি জাতীয়তাবাদী কংগ্রেস পার্টির প্রার্থী হয়ে খুন্দরকপম (বিধানসভা কেন্দ্র) থেকে মণিপুর বিধানসভায় নির্বাচিত হন। ২০০২ সালে তিনি ভারতীয় জাতীয় কংগ্রেসের প্রার্থী হয়ে একই আসনে প্রতিদ্বন্দ্বিতা করেছিলেন এবং পঞ্চম স্থানে এসেছিলেন।
৭৮০-এর দশক
এটি গ্রেগরীয় বর্ষপঞ্জী অনুযায়ী ৭৮০-এর দশক। এটি শুরু হয়েছে ১লা জানুয়ারি, ৭৮০ থেকে এবং শেষ হয়েছে ৩১ ডিসেম্বর, ৭৮৯ তারিখে।
৭৯০-এর দশক
এটি গ্রেগরীয় বর্ষপঞ্জী অনুযায়ী ৭৯০-এর দশক। এটি শুরু হয়েছে ১লা জানুয়ারি, ৭৯০ থেকে এবং শেষ হয়েছে ৩১ ডিসেম্বর, ৭৯৯ তারিখে।
ইসলামাবাদ ইউনিয়ন
ইসলামাবাদ ইউনিয়ন নামে বাংলাদেশে মোট ২টি ইউনিয়ন রয়েছে। যথা:
জ্যোতিরিন্দ্রনাথ মৈত্র
জ্যোতিরিন্দ্রনাথ মৈত্র  বা জ্যোতিরিন্দ্র মৈত্র ( ১৮ নভেম্বর ১৯১১ - ২৬ অক্টোবর ১৯৭৭) ছিলেন বিশ শতকের প্রখ্যাত বামপন্থী কবি ও সঙ্গীতশিল্পী। তিনি রাজনৈতিক চেতনায় সমৃদ্ধ হয়েও সঙ্গীতের পারদর্শিতায় ছিলেন সমুজ্জ্বল।
জন্ম ও প্রারম্ভিক জীবন
জ্যোতিরিন্দ্রনাথ মৈত্রর জন্ম ১৯১১ খ্রিস্টাব্দের ১৮ নভেম্বর (১৩১৮ বঙ্গাব্দের ৪ অগ্রহায়ণ) ব্রিটিশ ভারতের অধুনা পশ্চিমবঙ্গের  শ্রীরামপুরে তার মাতুলালয়ে। আদি নিবাস ছিল অবিভক্ত বাংলার অধুনা বাংলাদেশের পাবনা জেলার শীতলাই গ্রামে। তার পিতা ছিলেন সেখানকার জমিদার যোগেন্দ্রনাথ মৈত্র যিনি তৎকালীন জাতীয় আন্দোলনের একজন নেতা ও  রবীন্দ্রনাথ ঠাকুরের ঘনিষ্ঠ ছিলেন। মাতা কবি ও গায়িকা সরলা দেবী ছিলেন শ্রীরামপুরের রাজা কিশোরীলাল গোস্বামীর কন্যা। কংগ্রেস রাজনীতির "বিগ ফাইভ" এর অন্যতম তুলসী গোস্বামী ছিলেন তার মাতুল।
সাহিত্য ও সঙ্গীত জীবন
জ্যোতিরিন্দ্রনাথ ১৯২৮-২৯ খ্রিস্টাব্দে ছাত্রবস্থাতেই কবিতা লেখা শুরু করেন এবং 'পরিচয়' পত্রিকায় সেগুলি প্রকাশিত হয়। "ত্রিশঙ্কু" ছদ্মনামে ১৯৩৮ খ্রিস্টাব্দ হতে "অগ্রণী" পত্রিকায় লিখতেন। তার প্রথম কাব্যগ্রন্থ "রাজধানী ও মধুবংশীর গলি" ১৩৭৮ বঙ্গাব্দের অগ্রহায়ণ মাসে প্রকাশিত হয়। ১৯৪৩ খ্রিস্টাব্দের শেষের দিকে তার 'মধুবংশীর গলি' কাব্যগ্রন্থ থেকে জনসভায় একক বা যুগ্মভাবে কবিতা আবৃত্তি করা হত এবং বেশ জনপ্রিয় হয়েছিল।  শম্ভু মিত্রের কণ্ঠে 'মধুবংশীর গলি' শুনে শ্রোতারা তন্ময় হয়ে যেতেন। বাংলায় পঞ্চাশের মন্বন্তরের মর্মান্তিক পরিস্থিতির অভিজ্ঞতায় জ্যোতিরিন্দ্রনাথ রচনা করেন "নবজীবনের গান"। গীত রচনায় যেমন তার রাজনৈতিক চেতনার সুস্পষ্ট ছাপ ছিল,  তেমনি তাঁর সঙ্গীতের পারদর্শিতায় তিনি ভারতীয় মার্গসঙ্গীতের সঙ্গে পাশ্চাত্য সঙ্গীতের সার্থক সমন্বয় ঘটিয়েছেন। বাংলার লোকসঙ্গীতের যথাযথ প্রয়োগ করেছেন বিভিন্নভাবে। বহু চলচ্চিত্রে তিনি সুর সৃষ্টি করেছেন। প্রবাদপ্রতিম চলচ্চিত্র পরিচালক ঋত্বিক ঘটকের কোমল গান্ধার, মেঘে ঢাকা তারা ছায়াছবির সঙ্গীতপরিচালক ছিলেন তিনি। সত্যজিৎ রায়ের ‘রবীন্দ্রনাথ’ তথ্যচিত্রের সঙ্গীত পরিচালকের কাজও করেছেন জ্যোতিরিন্দ্রনাথ। তবে তিনি জগতে আনন্দ যজ্ঞে এই একটি গানই রেকর্ড করেছেন। ১৯৭২ খ্রিস্টাব্দে তিনি তার সতীর্থ বিষ্ণু দে স্মৃতি সত্তা ভবিষ্যৎ গ্রন্থের কিছু কবিতার সুর রচনা করেন।
১৯৩৯-৪০ খ্রিস্টাব্দে জ্যোতিরিন্দ্রনাথ কমিউনিস্ট আন্দোলনে যোগ দিয়ে আজীবন ওই পার্টির সঙ্গে যুক্ত থাকেন। অবশ্য কলেজ জীবনেই তিনি মার্কসবাদী চিন্তাধারার সংস্পর্শে আসেন। তিনি বিশিষ্ট সাম্যবাদী কবি ও ঔপন্যাসিক গোলাম কুদ্দুসের সঙ্গে ‘অ্যান্টি ফ্যাসিস্ট রাইটার্স অ্যান্ড আর্টিস্টস’-এর যুগ্ম সম্পাদক ছিলেন। ১৯৫০ খ্রিস্টাব্দের পর কিছুদিন তিনি বোকারোর এক স্কুলে শিক্ষকতা করেন। ১৯৫৭ খ্রিস্টাব্দে তিনি দিল্লি চলে যান। সেখানে তিনি সংগীত নাটক অকাদেমির ও ভারতীয় কলাকেন্দ্র সঙ্গে যুক্ত ছিলেন। তারই প্রযোজনা য় সেখানে রামচরিত মানস নূতনভাবে অনুষ্ঠিত হয়। শ্রীবেদব্যাসের সঙ্গে হিন্দিতে তার গীতিনাট্যানুষ্ঠান করিয়েছিলেন। ১৯৬২ খ্রিস্টাব্দে তিনি আন্তর্জাতিক সুরস্রষ্টা সম্মেলনে যোগ দিতে সোভিয়েত ইউনিয়ন যান। ১৯৭৩ খ্রিস্টাব্দে দিল্লি থেকে ফেরার পর বাংলাদেশের শিল্পকলাকুশলীদের আহ্বানে ঢাকা যান এবং নবজীবনের গান ও অন্যান্য সঙ্গীত শেখান। ভারতের নানা প্রান্তে, মস্কোতে এবং ১৯৭৩ খ্রিস্টাব্দে পূর্ব জার্মানীতে ভ্রমণকালে যে অনুভূতি ও অভিজ্ঞতা সঞ্চয় করেন, তারই প্রকাশ পেয়েছে কবিতায় আর প্রবন্ধে। তার বিখ্যাত প্রবন্ধ ও কবিতার মধ্যে উল্লেখযোগ্য হল 'বটুকদা' ও 'ঘাসফুল'। ঘনিষ্টজনের কাছে তিনি ‘বটুকদা’নামে পরিচিত ছিলেন। শেষবয়সে গদ্যছন্দে লেখেন দুটি বই -
পারিবারিক জীবন
১৯৩৮ খ্রিস্টাব্দে জ্যোতিরিন্দ্রনাথ কলকাতার রিচি রোড নিবাসী বিনয়েন্দ্রপ্রসাদ বাগচীর কন্যা ঊর্মিলা বাগচীকে বিবাহ করেন। তাদের চার সন্তানের দুই পুত্রেরা হলেন শান্তনু ও সিদ্ধার্থ এবং দুই কন্যারা হলেন সুদেষ্ণা ও সুস্মিতা। ঊর্মিলা দেবী ১৯৭৩ খ্রিস্টাব্দেই প্রয়াত হন।
জীবনাবসান
শেষজীবনে জ্যোতিরিন্দ্রনাথ মেদিনীপুরের ঝাড়গ্রামে জমি কিনে "কর্ষণী" নামে আদর্শ গ্রাম গড়ার কাজ শুরু করেছিলেন।পুত্রের কর্মস্থল বিশাখাপত্তনম হতে কলকাতা ফেরার করমণ্ডল এক্সপ্রেসে যাত্রাকালে ট্রেনেই ১৯৭৭ খ্রিস্টাব্দের ২৬ অক্টোবর (১১ কার্তিক ১৩৮৪ বঙ্গাব্দে) তিনি পরলোক গমন করেন।
তথ্যসূত্র
বিষয়শ্রেণী:১৯১১-এ জন্ম বিষয়শ্রেণী:১৯৭৭-এ মৃত্যু বিষয়শ্রেণী: হুগলি জেলার ব্যক্তি বিষয়শ্রেণী: বাঙালি সঙ্গীতশিল্পী বিষয়শ্রেণী: বাঙালি কবি
আস সাবরাহ জেলা
আস সাবরাহ জেলা হলো ইয়েমেনের ইব্বি গভর্নরেটের একটি জেলা। ২০০৩ সালের শুমারির হিসাবে এ জেলার জনসংখ্যা ৬৯৮৭২ জন।
উশম দেবেন সিংহ
উশম দেবেন সিংহ একজন ভারতীয় রাজনীতিবিদ এবং ভারতীয় জনতা পার্টির সদস্য। সিংহ থৌবাল জেলার ওয়াবগাই আসন থেকে মণিপুর বিধানসভার সদস্য ছিলেন।
স্পাইডার-ম্যান ২
স্পাইডার-ম্যান ২ (Spider-Man 2) স্যাম রেইমি পরিচালিত ২০০৪ সালের মার্কিন সুপারহিরো চলচ্চিত্র। মারভেল কমিক্সের দি অ্যামেজিং স্পাইডার-ম্যান কমিক বইয়ের চরিত্র অবলম্বনে ছবিটির গল্প লিখেছেন আলফ্রেড গফ, মাইলস মিলার ও মাইকেল শাবন এবং চিত্রনাট্য লিখেছেন আলভিন সার্জেন্ট। এটি স্পাইডার-ম্যান চলচ্চিত্রের অনুবর্তী পর্ব। পূর্বের চলচ্চিত্রের ন্যায় এই ছবিতেও নাম ভূমিকায় অভিনয় করেছেন টোবি ম্যাগুইয়ার এবং কিয়ার্স্টন ডান্‌স্ট, জেমস ফ্র্যাঙ্কো ও রোজামেরি হ্যারিস তাদের স্ব-স্ব চরিত্রে অভিনয় করেছেন।
স্পাইডার-ম্যান ছবির উদ্বোধনী প্রদর্শনী হয় ২০০৪ সালের ২২ জুন ফিলিপাইনের মান ভিলেজ থিয়েটারে এবং যুক্তরাষ্ট্রে ছবিটি সাধারণ ও আইম্যাক্স প্রেক্ষাগৃহে মুক্তি পায় ২০০৪ সালের ৩০ জুন। ছবিটি সমালোচকদের প্রশংসা লাভ করে এবং ব্যবসায়িকভাবেও সফল হয়। বিশ্বব্যাপী $৭৮৩.৮ মিলিয়ন আয় করা ছবিটি ২০০৪ সালের তৃতীয় সর্বোচ্চ আয়কারী চলচ্চিত্র। ছবিটি ৭৭তম একাডেমি পুরস্কারে শ্রেষ্ঠ ভিজুয়াল ইফেক্টসের জন্য পুরস্কার লাভ করে এবং শ্রেষ্ঠ শব্দ সম্পাদনা ও শ্রেষ্ঠ শব্দ সংযোজনের জন্য মনোনীত হয়। এছাড়া স্যাটার্ন পুরস্কারে ছবিটি শ্রেষ্ঠ ফ্যান্টাসি চলচ্চিত্র এবং স্যাম রেইমি শ্রেষ্ঠ পরিচালকের পুরস্কারসহ পাঁচটি পুরস্কার লাভ করে। এই ছবিটিকে অন্যতম সেরা সুপারহিরো চলচ্চিত্র হিসেবে অভিহিত করা হয়    এবং এর সাফ্যলের ধারাবাহিকতায় এর অনুবর্তী পর্ব স্পাইডার-ম্যান ৩ (২০০৭) নির্মিত হয়।
পুরস্কার ও মনোনয়ন
স্পাইডার-ম্যান ২ ছবিটি শ্রেষ্ঠ ভিজুয়াল ইফেক্টস বিভাগে একাডেমি পুরস্কার লাভ করে এবং দুটি বিভাগে (শ্রেষ্ঠ শব্দ সম্পাদনা ও শ্রেষ্ঠ শব্দ সংযোজন) একাডেমি পুরস্কারের মনোনয়ন লাভ করে। কিন্তু শ্রেষ্ঠ শব্দ সম্পাদনা বিভাগে দ্য ইনক্রেডিবলস এবং শ্রেষ্ঠ শব্দ সংযোজন বিভাগে রে চলচ্চিত্রের কাছে হেরে যায়। ছবিটি শ্রেষ্ঠ ফ্যান্টাসি চলচ্চিত্র, শ্রেষ্ঠ পরিচালক, শ্রেষ্ঠ অভিনেতা, শ্রেষ্ঠ লেখনী, এবং শ্রেষ্ঠ বিশেষ ইফেক্টসের জন্য স্যাটার্ন পুরস্কার লাভ করে এবং শ্রেষ্ঠ পার্শ্ব অভিনেতা ও শ্রেষ্ঠ সঙ্গীতের মনোনয়ন লাভ করে। বাফটা পুরস্কারে ছবিটি শ্রেষ্ঠ ভিজুয়াল ইফেক্টস ও শ্রেষ্ঠ শব্দগ্রহণ বিভাগে মনোনয়ন লাভ করে কিন্তু যথাক্রমে দ্য ডে আফটার টুমরো ও রে-এর কাছে হেরে যায়।
ধারাবাহিক
২০০২ সালের ৩ এপ্রিল, স্পাইডার-ম্যান ধারাবাহিকের প্রথম চলচ্চিত্র স্পাইডার-ম্যান মুক্তি পায়। ছবিটি পরিচালনা করেন স্যাম রেইমি। স্পাইডার-ম্যান ২ ছবির অনুবর্তী পর্ব ও স্পাইডার-ম্যান ধারাবাহিকের শেষ চলচ্চিত্র স্পাইডার-ম্যান ৩ ২০০৭ সালের ৪ মে তারিখে মুক্তি পায়। এই ছবিটিও পরিচালনা করেছেন স্যাম রেইমি।
৮০০-এর দশক
এটি গ্রেগরীয় বর্ষপঞ্জী অনুযায়ী ৮০০-এর দশক। এটি শুরু হয়েছে ১লা জানুয়ারি, ৮০০ থেকে এবং শেষ হয়েছে ৩১ ডিসেম্বর, ৮০৯ তারিখে।
চাকা লাগানো পুতুল
উত্তর চব্বিশ পরগনার হারোয়া অঞ্চলের চাকা লাগানো গাড়ি পুতুল বাংলার পুরোনো টেরাকোটার সামগ্রীর মধ্যে অন্যতম। চন্দ্রকেতুগড়ের প্রত্ন সামগ্রীর মধ্যে এই চাকা লাগানো গাড়ি পাওয়া গেছে।
বর্ণনা
পোড়ামাটির গোরুর গাড়ি, মোটর গাড়ি, ঘোড়া সওয়ার ইত্যাদি পুতুল তৈরি হয়। পুতুলের রং সাধারণ। খড়ি মাটি দিয়ে করা হয়। খড়ি মাটির উপর লাল, হলুদ, নীল ডোরা কাটা দাগ দিয়ে করা হয়।
হাওড়ার পুতুল গুলির মধ্যে পালকি, নৌকা উল্লেখযোগ্য। এছাড়া চাকা লাগানো পুতুলও করা হয়। মূলত গ্রামের মহিলারাই এই পুতুল তৈরি করেন।
নীহারিকা সিং
নীহারিকা সিং (জন্ম: ৩১শে আগস্ট ১৯৮২) হলেন একজন ভারতীয় চলচ্চিত্র অভিনেত্রী এবং প্রাক্তন মিস ইন্ডিয়া। তিনি ২০০৫ সালে ফেমিনা মিস ইন্ডিয়া আর্থ খেতাব অর্জন করেন এবং ২০১২ সালের কান চলচ্চিত্র উৎসব-এ প্রদর্শিত চলচ্চিত্র মিস লাভলি-তে অভিনয় করেছেন; যেটি উক্ত উৎসবে উন সার্টেইন রিগার্ড-এর সাথে প্রতিযোগিতা করেছে।
প্রারম্ভিক জীবন
নীহারিকা সিং ১৯৮২ সালের ৩১শে আগস্ট তারিখে জন্মগ্রহণ করেছেন। তিনি ভারতের উত্তরাঞ্চলের বিভিন্ন পার্বত্য শহর এবং ছোট শহরে তাঁর শৈশব অতিবাহিত করেছেন; যেখানে তাঁর বাবা উত্তর প্রদেশের পর্যটন বিভাগে কাজ করেছিলেন; কিন্তু রাজ্য ভাগ হওয়ার পরে, তিনি ভারত সরকারের উত্তরাখণ্ড পর্যটন বিকাশ বোর্ড-এ কাজ করেছিলেন। মাত্র ৪ বছর বয়সে ভারত মাতার চরিত্রে তাঁর প্রথম অভিনয়টির কথা তিনি সর্বদা স্মরণ করে থাকেন। ছোটবেলায়, তিনি নৈনিতালের অল সেইন্ট'স কলেজের একটি বোর্ডিং স্কুলে পড়াশোনা করার পূর্বে সাহিত্য কলা পরিষদ দ্বারা পরিচালিত শিশু থিয়েটার কর্মশালায় নিয়মিত অংশ নিয়েছিলেন।
নীহারিকা সিং ১৯৯৯ সালে মডেলিং শুরু করেছিলেন এবং মাত্র ১৭ বছর বয়সে তিনি প্রথম দেরাদুনের একটি ডিজাইন ইনস্টিটিউটের র‌্যাম্পে হেঁটেছিলেন। অতঃপর তিনি ফ্যাশন ভিত্তিক অনুষ্ঠানে অংশগ্রহণ করতে থাকেন এবং শ্রী রাম কলেজ অফ কমার্স হতে বি.কম (অনার্স) ডিগ্রি অর্জনের জন্য নতুন দিল্লিতে চলে আসেন। দিল্লিতে মডেলিংয়ের সময় তিনি বেশ কয়েকটি মুদ্রণ প্রচার এবং সঙ্গীত ভিডিওতে উপস্থিত হয়েছিলেন, যার মধ্যে একটি ছিল লতা মঙ্গেশকর এবং জগজিৎ সিং য়ের সঙ্গীত ভিডিও। তিনি কলেজ ছেড়ে ২০০৩ সালে মুম্বই চলে যান।
পেশা
নীহারিকা সিং ২০০৫ সালে ফেমিনা মিস ইন্ডিয়াতে অংশ নিয়েছিলেন এবং "মিস ফটোজেনিক" ও "মিস বিউটিফুল হেয়ার"-এর খেতাবসহ মিস ইন্ডিয়া আর্থ খেতাব অর্জন করেছেন। তারপরে তিনি ফিলিপাইনে অনুষ্ঠিত মিস আর্থ ২০০৫-এ ভারতের প্রতিনিধিত্ব করতে গিয়েছিলেন। তিনি বেশ কয়েকটি টেলিভিশন বিজ্ঞাপন, মুদ্রণ বিজ্ঞাপন, সঙ্গীত ভিডিওতে উপস্থিত হয়ে বনুঙ্গী ম্যায় মিস ইন্ডিয়া নামক একটি অনুষ্ঠানে উপস্থাপনার দায়িত্ব পালন করেছিলেন।
বিতর্ক
২০১৭ সালে পেঙ্গুইন র‍্যান্ডম হাউস দ্বারা প্রকাশিত অ্যান অর্ডিনারি লাইফ নামক স্মৃতিকথায়, অভিনেতা নওয়াজুদ্দীন সিদ্দিকী তাদের সম্পর্ক নিয়ে মনগড়া বিবরণ দেওয়ার পর তীব্র প্রতিক্রিয়া ওঠে। সিদ্দিকী ক্ষমা চেয়েছিলেন এবং পরের কয়েকদিনের মধ্যে বইটি প্রত্যাহার করেছিলেন। ফ্লাইট অ্যাটেন্ডেন্ট আনিসিয়া বাত্রার আত্মহত্যার মামলায় নীহারিকা একটি বিবৃতি দিয়েছিলেন, সেখানে তিনি প্রধান অভিযুক্ত মায়াঙ্ক সিং সিংহভিকে, ২০১১ সালে তাদের সংক্ষিপ্ত সম্পর্কের সময়, হিংসা ও হামলার অভিযোগে অভিযুক্ত করেছিলেন। তিনি আরও দাবি করেছিলেন যে অ্যানিসিয়া তার রহস্যজনক মৃত্যুর কয়েক দিন আগে ২০১৮ সালে তার সাথে যোগাযোগ করেছিলেন।  ২০১৮ সালের নভেম্বর মাসে, তিনি বিনোদন শিল্পে কর্মরত একজন দলিত মহিলা হিসেবে, মি টু আন্দোলন কে সম্বোধন করে একটি দীর্ঘ বিস্তৃত বক্তব্য লিখেছিলেন।
সর্ব-আরববাদ
সর্ব-আরববাদ (Pan-Arabism) হল আরব বিশ্ব বলে পরিচিত আটলান্টিক মহাসাগর থেকে আরব সাগর পর্যন্ত উত্তর আফ্রিকা ও পশ্চিমা এশিয়ার দেশসমূহকে একীভূত করার মতবাদ। এটি আরব জাতীয়তাবাদের সাথে ঘনিষ্ঠভাবে সম্পর্কিত যা অনুযায়ী আরবরা একটি একক জাতি। ১৯৫০ ও ১৯৬০-এর দশকে এই মতবাদ জনপ্রিয়তা পায়। সর্ব-আরববাদের প্রবক্তারা প্রায়ই সমাজতান্ত্রিক নীতি অবলম্বন করতেন এবং আরব বিশ্বে পশ্চিমা রাজনৈতিক প্রভাবের বিরোধিতা করতেন। বহিঃশক্তির মোকাবেলায় আরব রাষ্ট্রগুলোর মধ্যে মৈত্রী গঠন ও অর্থনৈতিক সহযোগিতা বৃদ্ধি করাকে এই মতবাদে গুরুত্ব দেওয়া হয়।
৮১০-এর দশক
এটি গ্রেগরীয় বর্ষপঞ্জী অনুযায়ী ৮১০-এর দশক। এটি শুরু হয়েছে ১লা জানুয়ারি, ৮১০ থেকে এবং শেষ হয়েছে ৩১ ডিসেম্বর, ৮১৯ তারিখে।
গোনিকোপ্পাল
গোনিকোপ্পাল (Gonikoppal) ভারতের কর্ণাটক রাজ্যের কোড়গু জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে গোনিকোপ্পাল শহরের জনসংখ্যা হল ৭২৫১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে গোনিকোপ্পাল এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
৮২০-এর দশক
এটি গ্রেগরীয় বর্ষপঞ্জী অনুযায়ী ৮২০-এর দশক। এটি শুরু হয়েছে ১লা জানুয়ারি, ৮২০ থেকে এবং শেষ হয়েছে ৩১ ডিসেম্বর, ৮২৯ তারিখে।
অ্যালেস্টোপেটারসিয়াস স্মাইকালই
অ্যালেস্টোপেটারসিয়াস স্মাইকালই আফ্রিকান টেট্রাসের একটি প্রজাতি যা নিম্ন নাইজার নদীতে পাওয়া যায়। এই প্রজাতির সর্বোচ্চ দৈর্ঘ্য হয়।
ব্যুৎপত্তি
ই.র. স্মাইকালা-এর সম্মানে এই টেট্রাসের নামকরণ করা হয়েছে, তিনি এই ধরনের জীবের নমুনা সংগ্রহ করেছিলেন।
ডাব্লিউ কুলাবিন্দু সিংহ
১৯৯০-১৯৯৬ মেয়াদে তিনি রাজ্যসভায় নির্বাচিত হয়েছিলেন এবং মণিপুরের একমাত্র প্রতিনিধি ছিলেন।
তিনি শ্রীমতী জামপাক দেবীর সাথে বিবাহ বন্ধনে আবদ্ধ হন এবং তাঁদের তিন পুত্র ও চার কন্যা ছিল। তিনি মণিপুরের ইম্ফলে থাকেন।
৮৩০-এর দশক
এটি গ্রেগরীয় বর্ষপঞ্জী অনুযায়ী ৮৩০-এর দশক। এটি শুরু হয়েছে ১লা জানুয়ারি, ৮৩০ থেকে এবং শেষ হয়েছে ৩১ ডিসেম্বর, ৮৩৯ তারিখে।
অগ্নিবেশ
থাম্ব|এটিই হচ্ছে আয়ুর্বেদের তিনটি হাস্যরস এবং পাঁচটি মহান উপাদান যা তারা গঠিত। ব্যবহৃত রং নির্বিচারে হয়। অগ্নিবেশ (अग्निवेश, ) হলেন একজন ঐতিহাসিক ঋষি ও আয়ুর্বেদর প্রারম্ভিক লেখক দের একজন। তিনি ছিলেন পুনর্বসু আত্রেয়র ছাত্র। মহাভারত-এর দুই প্রধান প্রতিদ্বন্দ্বী দ্রোণ ও দ্রুপদ এঁরই অধীনে শিক্ষাগ্রহণ করেছিলেন। ভরদ্বাজের থেকে অগ্নিবেশ লাভ করা শিক্ষার সার হিসাবে তাঁর রচনা করা আয়ুর্বেদর বিষয় সংবলিত অগ্নিবেশ তন্ত্র (বা অগ্নিবেশ সংহিতা) বর্তমান কালের গ্রাসে লীন হয়ে গেছে। এর কথা চরক সংহিতায় উল্লেখ আছে: "অগ্নিবেশের দ্বারা রচিত অগ্নিবেশতন্ত্র চড়ক সম্পাদনা ও পরিবর্তন সাধন করেন" (অগ্নিবেশকৃতে তন্ত্রে চরকপ্রতিসংস্কৃতে)
উপপ্রজাতি
উপপ্রজাতি (Subspecies, subsp. বা ssp.) শ্রেণীবিন্যাসবিদ্যায় প্রজাতি পরবর্তী পদবি বা একক। উপপ্রজাতি বলতে কোন একটি নির্দিষ্ট প্রজাতির মোট সদস্যসংখ্যার এমন একটি অংশকে বোঝায় যাদের আবাস প্রজাতিটির পুরো বিচরণস্থলের একটি নির্দিষ্ট অংশে সীমাবদ্ধ এবং যাদেরকে প্রজাতিটির অন্যান্য সদস্যদের থেকে নির্দিষ্ট বৈশিষ্ট্যের ভিত্তিতে আলাদা করা যায়। কোন একটি প্রজাতির অধীনে কমপক্ষে দু'টি উপপ্রজাতি থাকতে হবে। কারণ একটি নির্দিষ্ট বৈশিষ্ট্যের ভিত্তিতে উপপ্রজাতি সৃষ্টি করতে হলে তুলনীয় আরেকটি উপপ্রজাতি অবশ্যই লাগবে। যে সকল প্রজাতির কোন উপপ্রজাতি নেই, তাদের বলে একপ্রজাতিক। তবে পৃথিবীতে একটিমাত্র উপপ্রজাতি থাকতে পারে যদি প্রজাতির অন্যান্য উপপ্রজাতিগুলো বিলুপ্ত হয়ে যায়; যেমন:  হোমো স্যাপিয়েন্স  স্যাপিয়েন্স ।
একই প্রজাতির আলাদা উপপ্রজাতির অন্তর্গত জীবসমূহ নিজেদের মধ্যে প্রজননের মাধ্যমে প্রজননক্ষম বংশধরের জন্ম দিতে পারে। তবে প্রকৃতিতে এমনটি খুব কমই ঘটতে দেখা যায়। তার প্রধান কারণ হল, ভিন্ন উপপ্রজাতির অন্তর্গত জীবেরা ভৌগোলিকভাবে বিচ্ছিন্ন, অর্থাৎ এরা ভিন্ন ভিন্ন ভৌগোলিক অঞ্চলে বসবাস করে। দু'টি উপপ্রজাতির একই এলাকায় সহাবস্থান প্রকৃতিতে একটি বিরল ঘটনা।
নির্ধারক বিষয়সমূহ
প্রধানত দু'টি বৈশিষ্ট্যের উপর ভিত্তি করে উপপ্রজাতিসমূহ আলাদা করা যায়। বৈশিষ্ট্য দু'টি হল: শারীরিক গঠন ও ডিএনএ-র ক্রমবিন্যাস।
শারীরিক গঠন
আবার জীনের মিউটেশনের কারণে একটিমাত্র জীবকে ভিন্ন বলে উপপ্রজাতি ঘোষণা করা যাবে না। এক্ষেত্রে জীবটির ভৌগোলিক আবাস ও জীন মানচিত্র পর্যালোচনা করে তার উপপ্রজাতি নির্ধারণ করতে হবে।
ডিএনএ-র ক্রমবিন্যাস
আবার যখন দু'টি সদস্যের জীন মানচিত্র পর্যালোচনা করে দেখা যায় যে তাদের ডিএনএ-র ক্রমবিন্যাস ভিন্ন, তখন তাদের আলাদা আলাদা উপপ্রজাতির সদস্য বলে গণ্য করা হয়। কখনও কখনও এমনটি দেখা যায় যে উপপ্রজাতির দু'টি সদস্য শারিরীক গঠনের দিক থেকে হবহু এক, কিন্তু ডিএনএ-র ক্রমবিন্যাসের ভিন্নতার কারণে তারা ভিন্ন ভিন্ন উপপ্রজাতির আওতায় পড়েছে।
একপ্রজাতিক ও বহুপ্রজাতিক প্রজাতি
যেসকল প্রজাতির জীবকে আর অন্য কোন ছোট এককের মধ্যে ফেলা যায় না, তাদের একপ্রজাতিক জীব বলে। এক্ষেত্রে প্রজাতিটির সকল সদস্য দেখতে একই রকম এবং সেজন্য এদের অন্য কোন ছোট ভাগের বিভক্ত করার কোন প্রয়োজন পড়ে না। এদের মধ্যে যেকোন ধরনের বৈচিত্রের হার খুব কম ও অনিয়মিত। এদের মধ্য জীনের প্রবাহ খুবই নিয়মিত।
সমধর্মী মৌলসমূহের রাসায়নিক শ্রেণী
থাম্ব| সমধর্মী মৌলসমূহের রাসায়নিক শ্রেণী হল আন্তর্জাতিক বিশুদ্ধ ও ফলিত রসায়ন সংস্থা (IUPAC) এর নির্ধারিত পদ্ধতিতে মৌলিক পদার্থসমূহ নামকরনের মাধ্যমে শ্রেণীবিভাগের একটি পদ্ধতি।
IUPAC এর অনুমোদিত নামসমূহ:
uses the below hybrid system in its periodic table- and chemical element -related articles:
Many other names for groups of elements are in common use, and yet others have been used throughout history. Some examples include:
Any periodic table group can also be used in this sense. Sometimes the group number is used, as in group 14 element, and sometimes the name of the first element in the group is used, as in carbon group or carbon family.
ক্লাফাসিও দিয়াস
ক্লাফাসিও দিয়াস একজন ভারতীয় জনতা পার্টির রাজনীতিবিদ, যিনি গোয়া বিধানসভায় কুঙ্কলিম আসনের প্রতিনিধিত্ব করেন। তিনি বিজেপির বর্তমান বিধায়ক রাজন নায়েক এবং নির্দলীয় প্রাক্তন বিধায়ক জোয়াকিম আলেমাওকে পরাজিত করে জিতেছেন। তিনি জেলা পঞ্চায়েত সদস্য, সরপঞ্চ এবং দক্ষিণ গোয়া জেলা পঞ্চায়েতের চেয়ারপার্সন ছিলেন।
তিনি ভারতীয় জাতীয় কংগ্রেসের দশজন সদস্যের একজন যারা জুলাই ২০১৯ সালে ভারতীয় জনতা পার্টিতে যোগ দিয়েছিলেন।
ফাইন্যান্স অ্যান্ড কমার্স
ফাইন্যান্স অ্যান্ড কমার্স হলো একটি দৈনিক সংবাদপত্র যা শুধুমাত্র (মিনিয়াপোলিস-সেন্ট পল) এবং (রচেস্টার, মিনেসোটার)এ ব্যবসার খবরের জন্য প্রচলিত। ১৮৮৭ সালে এটি প্রতিষ্ঠিত হয় ও এটি আবাসন, নির্মাণ, পরিবহন, প্রযুক্তি, ব্যাংকিং, টেকসই শক্তি, স্বাস্থ্যসেবা এবং বিজ্ঞাপনের ক্ষেত্রে সহজে এই দুটি শহরের ব্যবসার খবরের প্রতিবেদন প্রচার করে। ব্রিজ টাওয়ারের মিডিয়া বিভাগের মাধ্যমে সংবাদপত্রটির মালিকানাধীন হয় গ্যানেট।ফাইন্যান্স এবং কর্মাস হলো মিনিয়াপোলিস এবং হেনেপিন কাউন্টি, মিনসোটার জন্য দাপ্তরিক আইনি বিজ্ঞপ্তি সংবাদপত্র । সংবাদপত্রটির দপ্তর মিনিয়াপোলিসের ডাউনটাউনের সাবেক ক্যাম্পবেল মিথুন টাওয়ারে অবস্থিত এবং অনেক ইউনিয়ন কর্মচারী কাজ করেন।
শাকুর মজিদ
শাকুর মজিদ (জন্ম ২২ নভেম্বর, ১৯৬৫) হলেন একজন বাংলাদেশী স্থপতি, নাট্যকার, তথ্যচিত্র নির্মাতা ও চিত্রগ্রাহক। ভ্রমণকাহিনী ও জীবনী সাহিত্যে অবদানের জন্য তিনি ২০১৮ সালে বাংলা একাডেমি সাহিত্য পুরস্কার লাভ করেন।
প্রারম্ভিক জীবন
শাকুর মজিদ ১৯৬৫ সালের ২২ই নভেম্বর তৎকালীন সিলেট জেলার বিয়ানীবাজার উপজেলার মাথিউরা গ্রামে জন্মগ্রহণ করেন। তার পিতা আবদুল মজিদ ও মাতা ফরিদা খাতুন। পাঁচ ভাইবোনের মধ্যে তিনি সকলের বড়। তার ২০ বছর বয়সে তার পিতা মারা যান।
শাকুর মাথিউরা প্রাথমিক বিদ্যালয়ে প্রাথমিক শিক্ষা অর্জন করেন। পরে তিনি ফৌজদারহাট ক্যাডেট কলেজ থেকে ১৯৮২ সালে মাধ্যমিক ও ১৯৮৪ সালে উচ্চ মাধ্যমিক পাশ করেন। ১৯৯৩ সালে তিনি বাংলাদেশ প্রকৌশল বিশ্ববিদ্যালয় থেকে স্থাপত্যে স্নাতক ডিগ্রি অর্জন করেন। ছাত্রজীবনে তিনি কয়েকটি সংবাদপত্রে সাংবাদিক হিসেবে কাজ করেছেন।
কর্মজীবন
মাত্র ২০ বছর বয়সে সিলেট বেতারে যে যাহা করোরে বান্দা আপনার লাগিয়া নাটক দিয়ে নাট্যকার হিসেবে আত্মপ্রকাশ করেন। লন্ডনী কইন্যা টেলিভিশন নাটক দিয়ে তিনি প্রশংসিত ও আলোচিত হয়েছেন। এই নাটকের সাফল্যের পর তিনি টেলিভিশন নাটকে মনোযোগ দেন। এর কারণ হিসেবে তিনি বলেন, "টেলিভিশনের দর্শক সংখ্যা।" টেলিভিশন নাটকের পাশাপাশি তিনি মঞ্চনাটকও লিখেছেন। ১৯৯২ সালে তিনি বাংলাদেশ প্রকৌশল বিশ্ববিদ্যালয়ের স্থাপত্য বিভাগ ফটোগ্রাফিক সোসাইটির সভাপতি নির্বাচিত হন।
১৯৯৩ সালে তিনি আরও দুজন স্থপতিকে নিয়ে ট্রায়াঙ্গেল কনসাল্ট্যান্ট নামে একটি ফার্ম প্রতিষ্ঠা করেন। ফার্মটি এখনো বিদ্যমান রয়েছে। এছাড়া তিনি ট্রাই-স্পেস লিমিটেড, ব্রিটানিয়া প্রপার্টিজ লিমিটেড, ভিউ ফাইন্ডারের ব্যবস্থাপনা পরিচালক ও প্রধান নির্বাহী হিসেবে দায়িত্ব পালন করেছেন। তিনি ২০০৪ সাল থেকে আহসানউল্লাহ বিজ্ঞান ও প্রযুক্তি বিশ্ববিদ্যালয়ের খণ্ডকালীন শিক্ষক হিসেবে কর্মরত আছেন। =রচনাবলি = প্রকাশিত গ্রন্থাবলী :
ক. ভ্রমণ কাহিনী
১. আমিরাতে তেরোরাত (২০০৩/উৎস প্রকাশন)
২. আমেরিকা: কাছের মানুষ দূরের মানুষ (২০০৮/উৎস প্রকাশন)
৩. কালাপানি (২০০৯/অন্যপ্রকাশ)
৪. সক্রেটিসের বাড়ি (২০০৯/অন্যপ্রকাশ)
৫. পাবলো নেরুদার দেশে (২০০৯/অবসর প্রকাশনী)
৬. হো চি মিনের দেশে (২০০৯/ উৎস প্রকাশন)
৭. নদীর নাম টে (২০১০/উৎস প্রকাশন)
৮. মালয় থেকে সিংহপুরী (২০১১/উৎস প্রকাশন)
১০. সিংহল সমুদ্র থেকে (২০১১/অনন্যা)
১১. সুলতানের শহর (২০১২/অবসর প্রকাশনী)
১২. লেস ওয়ালেসার দেশে (২০১২/অবসর প্রকাশনী)
১৩. মিং রাজের দেশে (২০১৩/ উৎস প্রকাশন)
১৪. নাশিপাড়া লিজিয়াং (২০১৪/ উৎস প্রকাশন)
১৫. নোবেলের শহর (২০১৪/অন্যপ্রকাশ)
১৬. অন্নপূর্ণায় (২০১৪/ উৎস প্রকাশন)
১৭. প্রাগের ঠাকুরোভা, মোজার্টের লবনপুর (২০১৫/অবসর প্রকাশনী)
১৮. ১০ সদর স্ট্রিট: রবীন্দ্রনাথের কলকাতা (২০১৬/ প্রথমা)
১৯. ফেরাউনের গ্রাম (২০১৬/ অন্যপ্রকাশ)
২০. পৃথিবীর পথে পথে (২০১৭/গ্রন্থকুটির)
২১. জিং হোং – ময়ূরের গ্রাম (২০১৭/পাঞ্জেরী)
২৩. ভ্রমণসমগ্র-২ (২০১৭/কথাপ্রকাশ)
২৪. ভ্রমণসমগ্র-৩ (২০১৭/কথাপ্রকাশ)
২৫. ভ্রমণসমগ্র-৪ (২০১৭/কথাপ্রকাশ)
খ. আত্মস্মৃতি/স্মৃতিচারণ মূলক
১. ক্লাস সেভেন ১৯৭৮ (২০০৮/অন্যপ্রকাশ)
২. হুমায়ূন আহমেদ : যে ছিলো এক মুগ্ধকর (২০১৩/প্রথমা)
৩. নুহাশপল্লীর এইসব দিনরাত্রি (২০১৩/অন্যপ্রকাশ)
৪. ভাটির পুরূষ-কথা (২০১৩/ বেঙ্গল পাবলিকেশনস)
৫. ক্যাডেটের ডায়েরি (২০১৪/অন্যপ্রকাশ)
৬. মাথিউরার গেন্দাফুল কিংবা ফৌজদারহাটের মেরিগোল্ড (২০১৬/ পাঞ্জেরী)
৭. অভিনেতা হুমায়ূন ও অন্যান্য (গ্রন্থকুটির ২০১৮)
৮. বুয়েটকাল (২০১৯/কথাপ্রকাশ)
৯. ছাত্রকাল ট্রিলজি (২০২০/কথাপ্রকাশ)
গ. মঞ্চ নাটক
১. মহাজনের নাও (২০১১/উৎস প্রকাশন)
২. নির্বাচিত নাটক (২০১৫/অয়ন প্রকাশন)
৩. হাছনজানের রাজা (২০১৮/পাঞ্জেরী)
ঘ. আলোকচিত্র গ্রন্থ
১. রিদম অন দ্যা স্টেজ (২০০৩/টোনাটুনি)
ঙ. স্থাপত্য বিষয়ক
১. ইসলামের স্থাপত্যধারা (২০১৩/শব্দশৈলী)
চ. গল্প গ্রন্থ
১. রিতা ও দুঃসময়ের গল্পগুলো (১৯৯৬ / এডর্ন,  ২০১০/উৎস প্রকাশন)
জ. নিবেদিত স্মারক গ্রন্থ
১. আলোকধনু (২০০৯, বিয়ানীবাজার বার্তা ফাউন্ডেশন, সম্পাদক-ছাদেক আহমদ আজাদ)
২. আলোকের ঝর্ণাধারা (২০১৪, বিয়ানীবাজার উপজেলা চেয়ারম্যান (আতাউর রহমান খান ) প্রকাশিত, আহমেদ ফয়সল ও সুয়াইবুর রহমান স্বপন স¤পাদিত)
নাট্য রচনা
ক. বেতার নাটক
১.  যে যাহা করোরে বান্দা আপনার লাগিয়া (১৯৮৫- সিলেট বেতার)
২.  হিসাব বুঝে পেলাম (১৯৮৬- সিলেট বেতার)
খ. টেলিভিশন নাটক/ টেলিফিল্ম
১.   শেষ দৃশ্য (১৯৯৮- বাংলাদেশ টেলিভিশন)
২.   লন্ডনী কইন্যা (২০০০- বাংলাদেশ টেলিভিশন)
৩.   নাইওরী (২০০১- বাংলাদেশ টেলিভিশন)
৪.   চেরাগ (২০০৩- এনটিভি)
৫.   আজ আমার দিন (২০০৩- বাংলাদেশ টেলিভিশন)
৬.   বৈরাতি (২০০৪- চ্যানেল আই)
৭.   করিমুন নেসা (২০০৫- এনটিভি)
৮.   সবুজ মাটির মায়া (২০০৫- চ্যানেল আই)
৯.   একটি লাল শাড়ি (২০০৬- চ্যানেল আই)
১.  মহাজনের নাও (২০১০- সুবচন নাট্য সংসদ/ঢাকা, ২০১১- একতারা / আমেবিকা,  ২০১৪ নৃত্যশৈলী / সিলেট)
২। হাছনজানের রাজা (২০১৮ – প্রাঙ্গনেমোর)
=ব্যক্তিগত জীবন= শাকুর মজিদ ডঃ হোসনে আরা জলির সাথে বিবাহ বন্ধনে আবদ্ধ হন ১৯৯৩ সালে। তাদের দুই পুত্র, ইশমাম ইনতিসার মজিদ ও ইবন ইবতেশাম মজিদ। তারা ঢাকায় বসবাস করেন।
=পুরস্কার ও সম্মাননা =
৮৪০-এর দশক
এটি গ্রেগরীয় বর্ষপঞ্জী অনুযায়ী ৮৪০-এর দশক। এটি শুরু হয়েছে ১লা জানুয়ারি, ৮৪০ থেকে এবং শেষ হয়েছে ৩১ ডিসেম্বর, ৮৪৯ তারিখে।
ধরনাথ ভট্টাচার্য
ধরনাথ ভট্টাচার্য (১৮৮২ - ১২ ডিসেম্বর ১৯৬৮) ছিলেন একজন রাজনীতিবিদ। তিনি ভারতীয় স্বাধীনতা আন্দোলনের একজন বাঙালি সৈনিক ও সমাজকর্মী ছিলেন।
বিপ্লবী কার্যক্রম
ভট্টাচার্য ১৮৮২ সালে ব্রিটিশ ভারতের খুলনা জেলায় একটি গুরুকুল পরিবারে জন্মগ্রহণ করেন। তাঁর পিতার নাম উমাচরণ ভট্টাচার্য। ধরনাথ ভট্টাচার্য বরিশালে গিয়ে ইংরেজি শিক্ষার জন্য একটি বিদ্যালয়ে পড়াশোনা শুরু করেন এবং অশ্বিনী কুমার দত্তের সংস্পর্শে আসেন। এরপরে তিনি বাবার সাথে কলকাতায় চলে আসেন। কলকাতায় এসে বিপ্লবী আন্দোলনের আকৃষ্ট হন। ভট্টাচার্য বিপিন বিহারী গাঙ্গুলির দলের সদস্য হন। তিনি মুরারিপুকুর বোমা মামলায় সক্রিয় ছিলেন। ভট্টাচার্য আত্মগোপনে যেয়ে বার্মায় পালিয়ে যায়। ভারত প্রত্যাবর্তনের পরে দেওঘর ষড়যন্ত্র মামলায় জড়িত থাকার কারণে তাকে আটক করা হয়েছিল।
তুমকুর জেলা
তুমকুর জেলা, হলো দক্ষিণ ভারতে অবস্থিত কর্ণাটক রাজ্যের দক্ষিণ-পূর্ব দিকের একটি জেলা৷ এটি কর্ণাটকের চারটি প্রশাসনিক বিভাগের বেঙ্গালুরু বিভাগের অন্তর্গত৷ এটি পূর্বতন মহীশূর রাজ্যের অন্তর্গত ছিলো৷ ১৮৩২ খ্রিস্টাব্দে মহীশূরের ব্রিটিশ কমিশনার স্যার মার্ক কুবন বর্তমান তুমকুর ও চিত্রদুর্গ জেলা জেলা নিয়ে চিতলদ্রুগ জেলা গঠন করেন ও তুমকুর শহরে এর প্রশাসনিক রাজধানী পত্তন ঘটান৷ ১৮৩৫ থেকে ১৮৬১ খ্রিস্টাব্দ অবধি স্যার রিচার্ড স্টিওয়ার্ট ডোবস এই জেলার সর্বপ্রথম কালেক্টর হিসাবে নিযুক্ত ছিলেন৷ তিনিই সর্বপ্রথম এখানে প্রশাসনিক স্তরে মনরো পদ্ধতি চালু করেন৷ ১৮৬২ খ্রিস্টাব্দে স্যার লেউইন বেন্থাম বৌরিং চিতলদ্রুগ জেলাটিকে প্রশাসনিকভাবে ভেঙে তুমকুর (নন্দীদুর্গ বিভাগ) এবং চিত্রদুর্গ (নগর বিভাগ) আলাদা দুটি জেলা ঘোষণা করেন৷ জেলাটির জেলাসদর তুমকুর শহরে অবস্থিত৷ জেলাটির সর্বমোট ক্ষেত্রফল ১০,৫৯৮ বর্গকিলোমিটার এবং জনসংখ্যা ২৬,৭৮,৯৮০ জন (২০১১ খ্রিস্টাব্দে ভারতের জনগণনা), যার মধ্যে ১৯.৬২ শতাংশ শহরবাসী৷, এটি সড়কপথে চৌচক্রী যানে বেঙ্গালুরু থেকে দেড় ঘন্টার দূরত্বে অবস্থিত৷ জেলাটি নারিকেল উৎপাদনের জন্য বিখ্যাত হওয়ার এর ডাকনাম 'কল্পতরু নাড়ু'৷ এটি কর্ণাটকের একমাত্র জেলা যা দুটি খণ্ডে বিভক্ত তথা জেলাটির পাবাগাড়া তহশিলটির সাথে ভৌগোলিকভাবে এই জেলাটির কোনো সংযোগ নেই৷
ধরনাথ ভট্টাচার্য
সামাজিক কাজ
স্বাধীনতার পরে ভট্টাচার্য রাজনীতিতে যোগ দিয়েছিলেন এবং সামাজিক কাজে নিবেদিত ছিলেন। তিনি হুগলিতে প্রদেশ কংগ্রেস কমিটির সদস্য হিসাবে নির্বাচিত হয়েছিলেন। ১৯৫১ সালের বিধানসভা নির্বাচনে তিনি জনতা সংঘের ব্যানারে ধনখালী (বিধানসভা কেন্দ্র) থেকে অংশ নিয়েছিলেন এবং দ্বিতীয় হন। তিনি হুগলি জেলার হরিপালে থাকতেন এবং পণ্ডিত মশাই নামে পরিচিত ছিলেন। ভট্টাচার্য ১৯৬৬ সালে হরিপাল অঞ্চলে এবং বিবেকানন্দ মহাবিদ্যালয় নামে একটি কলেজ প্রতিষ্ঠা করেছিলেন।
তুমকুর জেলা
প্রশাসনিক বিভাগ
আয়তনের বিচারে কর্ণাটক রাজ্যের তুমকুর তৃতীয় বৃহত্তম জেলা, বেলগাভি এবং গুলবার্গা জেলার পরেই। তুমকুর জেলায় দশটি তালুক, এগারোটি বিধানসভা কেন্দ্র এবং অন্যান্য জেলার সাথে ভাগে মোট তিনটি লোকসভা কেন্দ্র রয়েছে।
অবস্থান
তুমকুর জেলাটির সাথে আটটি জেলার সীমান্ত রয়েছে, যা ওই রাজ্যের অন্যান্য জেলার ক্ষেত্রে সর্বোচ্চ। জেলাটির উত্তর দিকে চিত্রদুর্গ জেলা, পশ্চিম দিকে হাসান এবং চিকমাগালুর জেলা, দক্ষিণ-পশ্চিম দিকে মাণ্ড্য জেলা, দক্ষিণ দিকে রামনগর এবং বেঙ্গালুরু গ্রামীণ জেলা, দক্ষিণ দিকে চিক্কাবল্লাপুর জেলা এবং উত্তর-পূর্ব দিকে অন্ধ্রপ্রদেশ রাজ্যের অনন্তপুর জেলা রয়েছে।
জনতত্ত্ব
২০১১ খ্রিস্টাব্দে ভারতের সর্বশেষ জনগণনা অনুসারে তুমকুর জেলাটির মোট জনসংখ্যা ২৬,৭৮,৯৮০ জন, যা কুয়েত রাষ্ট্রের জনসংখ্যা বা আমেরিকা যুক্তরাষ্ট্রের নেভাডা রাজ্যের জনসংখ্যার সমতুল্য। জনগণনা অনুসারে জেলাটিতে ৯০.১০ শতাংশ হিন্দু তথা ২৪,১৩,৮১২ জন, ৯.১৮ শতাংশ মুসলিম তথা ২,৪৫,৯২৩ জন, ০.৩৪ শতাংশ খ্রিস্টান তথা ৯,১৩০ জন এবং ০.১৯ শতাংশ তথা ৫০৫৬ জন জৈন বাস করেন। জনসংখ্যার বিচারে ২০১১ খ্রিস্টাব্দে ভারতের মোট ৬৪০ টি জেলার মধ্যে এই জেলাটি ১৫০ তম স্থানে রয়েছে। জনসংখ্যার বিচারে তুমকুর জেলাটি কর্ণাটকের বেঙ্গালুরু, বেলগাভি এবং মহীশূর জেলার পরে চতুর্থ স্থানে রয়েছে। জেলাটিতে প্রতি বর্গ কিলোমিটারে ২৫৩ জন বাস করেন। ২০০১ থেকে ২০১১ খ্রিস্টাব্দে এর মধ্যে তুমকুর জেলার জনসংখ্যা বৃদ্ধির হার ৩.৭৪ শতাংশ। তুমকুর জেলায় প্রতি হাজার পুরুষে ৯৮৪ জন মহিলা বাস করেন। জেলাটির মোট সাক্ষরতার হার ৭৫.১৪ শতাংশ, যেখানে পুরুষ সাক্ষরতার হার ৮২.৮১ শতাংশ এবং নারী সাক্ষরতার হার ৬৭.৩৮ শতাংশ।
ভূগোল
সমগ্র জেলা জুড়ে মূলত উচ্চভূমি থাকলেও নদী উপত্যকা অঞ্চল গুলির উচ্চতা অধিক নয়। জেলাটির উত্তর থেকে দক্ষিণে উচ্চ পর্বত শ্রেণী বিস্তৃত, যা কৃষ্ণা এবং কাবেরী নদীর মধ্যে প্রাকৃতিক জল বিভাজিকা গঠন করেছে। মূল জলধারা গুলি হলো জয়মঙ্গল নদ এবং শিমশা নদী। তুমকুর জেলার ভূমি খনিজ সম্পদে পূর্ণ, পর্বতের পাদদেশীয় অঞ্চল থেকে প্রচুর পরিমাণে লৌহ আকরিক উত্তোলিত হয়, এছাড়াও উচ্চমান সম্পন্ন পাথরও এখানে পাওয়া যায়। পাহাড়ের ঢাল বরাবর দেবরায়নদুর্গ ঢাল গভীর অরণ্যাবৃত। এখানে চিতাবাঘ, ভারতীয় হায়না, ভাল্লুক, বন্য শুয়োর প্রভৃতি বন্য জন্তুর উপস্থিতি পাওয়া গিয়েছে। যদিও ‌উনবিংশ শতাব্দীর পঞ্চাশের দশকের শেষের দিকে এই অঞ্চলগুলোতে বাঘের উপস্থিতির পরিসংখ্যান ছিল বর্তমান পরিস্থিতি পুনরায় পরিসংখ্যানের উপর বিবেচ্য। এখানকার গড় বার্ষিক বৃষ্টিপাত 39  ইঞ্চি।
ঐতিহাসিক বিবরণ
তুমকুর জেলার সবথেকে প্রাচীন ইতিহাস জানা যায় গঙ্গ সাম্রাজ্যের সময় থেকে। গঙ্গ রাজপরিবার খ্রিস্টীয় ১০২৫ সনের আশেপাশে কর্ণাটক রাজ্যের দক্ষিণ এবং দক্ষিণ-পূর্ব দিকে রাজত্ব করতো। বিশেষ করে এই জেলাটিতে গঙ্গ রাজত্বের সর্ব প্রাচীন নিদর্শন পাওয়া গিয়েছে যা খ্রিস্টীয় ৪০০ সনের বলে অনুমান। গঙ্গ সাম্রাজ্যের পতনের পর তুমকুর যথাক্রমে রাষ্ট্রকূট এবং চালুক্য সাম্রাজ্য অধীনস্থ হয়। এই সমস্ত শাসকবর্গের মধ্যে নোলম্ব রাজারা সবচেয়ে বেশি সময়ব্যাপী এই অঞ্চল শাসন করেছিলেন। চোল রাজারাও এই জেলার কিছু কিছু অঞ্চলে আধিপত্য কায়েম করতে সচেষ্ট হন। অষ্টাদশ শতাব্দীর পূর্বে সর্বাধিক কালব্যাপী তুমকুর অঞ্চল বিজয়নগর সাম্রাজ্যের অধীনস্থ ছিল। অষ্টাদশ এবং ঊনবিংশ শতাব্দীতে ভারতের স্বাধীনতা প্রাপ্তির পূর্ব উক্তি তুমকুর যথাক্রমে ওয়াদেয়ার এবং মহীশূর সাম্রাজ্যের অন্তর্ভুক্ত ছিল।
অর্ধেন্দু দাস
অর্ধেন্দু দাস (১৭ জুলাই, ১৯১০- ২৬ এপ্রিল, ২০০৭) ছিলেন একজন ভারতীয় ক্রিকেটার। তিনি ১৯৩৪ থেকে ১৯৪২ সময়কালে বাংলার হয়ে পাঁচটি প্রথম-শ্রেণীর ম্যাচ খেলেছেন।
ভালদারোর প্রেমিকেরা
তথাকথিত ভালদারোর প্রেমিকেরা, (Lovers of Valdaro), হচ্ছে ৬০০০ বছর পূর্বের দুটো মানব-মানবীর কঙ্কাল, যেগুলো ইতালির মান্তোভার নিকটে এস. গিওর্গিও নামক জায়গা থেকে প্রত্নতত্ত্ববিদগণ ২০০৭ সালে উদ্ধার করেন। কঙ্কাল দুটি মনে হয় মারা গেছে অথবা পরস্পরকে জড়িয়ে ধরে মুখোমুখি হয়ে আছে; ফলে একটি প্রেম জড়াজড়ি’র ইঙ্গিতবহ।
গৌতম ধর্মসূত্র
গৌতম ধর্মসূত্র হল সংস্কৃত পাঠ এবং সম্ভবত প্রাচীনতম হিন্দু ধর্মসূত্রগুলির মধ্যে একটি (৬০০-২০০ খৃষ্টপূর্বাব্দ), যার পাণ্ডুলিপিগুলি আধুনিক যুগে টিকে আছে।
ভালদারোর প্রেমিকেরা
প্রত্নতত্ত্ববিদ এলেনা মারিয়া মেনোত্তি খননকার্যটি পরিচালনা করেন। বিজ্ঞানিরা বিশ্বাস করেন যে নারী ও পুরুষ জুটিদ্বয় ২০ বছরের বেশি বয়স্ক ছিলেন না এবং আনুমানিক ৫’২” উচ্চতার ছিলেন। তাদেরকে অক্ষত মাটি থেকে সরানো হয়েছিল এবং কোমোর মুসেই সিভিসিতে বিশ্লেষণের জন্য নিয়ে যাওয়া হয়েছিল।
কঙ্কালগুলো সংক্ষিপ্তভাবে প্রকাশ্যে প্রথমবারের মতো সেপ্টেম্বর ২০১১-তে মান্তুয়ার প্রত্নতাত্ত্বিক যাদুঘরের প্রবেশদ্বারে প্রদর্শিত হয়। "মান্তুয়ার প্রেমীরা" ছিলো প্রাচীন দম্পতি যাদের জন্য একটি স্থায়ী আবাস প্রয়োজন ছিলো এবং সমিতির প্রচেষ্টা সফল হয়।
গৌতম ধর্মসূত্র
গৌতম ধর্মসূত্র রচিত হয়েছিল এবং একটি স্বাধীন গ্রন্থ হিসেবে টিকে আছে, সম্পূর্ণ কল্পসূত্রের সাথে অসংলগ্ন, কিন্তু সমস্ত ধর্মসূত্রের মতো এটি এমন অংশ হতে পারে যার শ্রৌত- এবং গৃহ্যসূত্র ইতিহাস থেকে হারিয়ে গেছে। পাঠ্যটি সামবেদ দর্শনের অন্তর্গত, এবং এর তপস্যা তত্ত্বের ২৬ তম অধ্যায়টি সামবেদের পাঠ্যের সামবিধান ব্রাহ্মণ স্তর থেকে প্রায় সম্পূর্ণরূপে ধার করা হয়েছে।
পাঠ্যটি উল্লেখযোগ্য যে এটি ধর্ম সম্পর্কিত অনেক পুরানো গ্রন্থ এবং কর্তৃপক্ষের উল্লেখ করেছে, যার ফলে পণ্ডিতরা এই সিদ্ধান্তে পৌঁছেছেন যে এই পাঠ্য রচনার আগে প্রাচীন ভারতে ধর্মসূত্র পাঠের সমৃদ্ধ ধারা বিদ্যমান ছিল।